КIэрэщэ Тембот итхылъхэм уахътэр сыдигъокIи къыхэщэу ащегъэпсы. БлэкIыгъэ уахътэм илъэужхэр, джырэ уахътэм изытет, къэкIощт уахътэм ифэмэ-бжьымэхэр къытлъегъэ1эсых. А охътищыр зэгъэкIугъэу произведением зыщыхъукIэ, характерэу къытыхэри шъыпкъагъэм тегъэпсыкIыгъэхэу мэхъух. Эпохэ псаур зыпкъ имытэу зэхъокIзэ зэрекIокIырэр (процессэу зэрэщытыр) тхакIом къыгурыIо зыхъукIэ, ащыгъум цIыфым ищыIэныгъи зэкIэлъыкIокIэ гъэнэфагъэм тетэу ыгъэпсыщт. ЦIыфыр зэмыхъокIэу хъун ылъэкIыщтэп: уахътэм ари зэрехъокIы, ежьыми уахътэр къегъэунэфы.